Document ID: /roh_data/filtered/fineweb-2-filterrobots_roh.jsonl.gz/24852

Praschun a vita duranta per la terrorista da la dretga Beate Zschäpe. Ella è l'accusada principala en il process cunter la gruppa dal terror NSU («Nationalsozialistischer Untergrund»).
Per il tribunal superiur da Minca èsi cumprovà che la Tudestga da 43 onns è culpabla per diesch assassinats. Ils derschaders han decidì il chasti maximal ed era constatà ina spezial greva culpa. Il process cunter Zschäpe ha cuzzà passa tschintg onns.
Activ durant plirs onns
Tranter ils onns 2000 e 2007 aveva la gruppa «Nationalsozialistischer Untergrund» mazzà pliras persunas, cunzunt tircas. Ils dus umens involvids dasper Zschäpe avevan fatg suicidi cura che la polizia als aveva scuvrì.
Entant ha il defensur da Zschäpe annunzià da far recurs cunter la sentenzia.
RR novitads 11:00